309 Rectum

Secundum Euclidem, rectum dicitur cuius medium non exit ab extremis. Talem fecit Deus hominem ab inicio, ut habetur Eccle. 3[:11]. Set cito ab extremis exivit relinquens suum principium Deum et deuians a suo fine debito Deo per inobedienciam.

Item, extrema hominis sunt uita presens et vita futura. Si autem medius cursus noster non exeat ab hiis extremis recte vnitur, Psal. [26:11; 16:5]: *Dirige [me] in semitam rectam* … *ut non moveantur vestigia mea*. Deus enim saluos facit rectos corde.

¶ Item, differencia est inter motum rectum et circularem. Nam rectus terminatur similiter ad quietum, circularis non. Ita qui recta viuunt ordinantur ad quietem, sed circulares sequentes rotam fortune non quiescunt, Psal. [106:42]: *Videbunt recti, et lætabuntur*.

Item, impii in circuitu ambulant. Gregorius in *Moraliis*, nemo tortitudinem suam deprehendit, nisi cum rectus esse ceperit. Nam peruersus et tortus, non potest videre quod est. Christomus, *Homilia* 30, quemadmodum columpna, si recte stat, pondere non grauatur, sed in amplius confirmatur. Si enim obliquatur pondere, prosternitur. Sic cor viri recti, videns aut audiens opera viri iusti, magis confirmatur. Si rectum non fuerit ad inuidiam inclinatur. Sic pharisei inuidebant Christi miraculis, Matt. 21[:45]. Igitur si debeamus redire ad medium, oportet incedere per viam rectam, quod fit quando rectitudo est in corde per /f. 96va/ veritatem cogitacionis, ut, scilicet, res accendantur prout sunt. Nam veritas est ad quantem rei ad intellectum, Prou. 4[:25]: *Oculi tui videant recta, et palpebræ tuæ præcedant gressus tuos*.

Secundo, quando rectitudo est in corde per caritatem affectionis, ut, scilicet, viuatur recto Deo, Deut. 32[:4]: *Deus fidelis, absque ulla iniquitate, justus et rectus*. Quod enim ingreditur recto secundum totum rectum est, Can. 1[:3]: *Recti diligunt te*. Et Ezech. 1[:7]: *Pedes eorum*, [etc.] Sed heu quia in Psal. [77:37] dicitur, *Cor autem eorum non erat rectum cum eo*.

Tercio, quando rectitudo est in corde per simplicitatem in intencione, ut scilicet in operibus suis voluntatem Dei intendat, Heb. 12[:13]: *Gressus rectos facite pedibus vestris, ut non claudicans*. Job 1[:1]: *Erat vir ille rectus et simplex*. Sed heu quia Prou. 21[:2] dicitur, *Omnis via viri recta sibi[[1]](#endnote-1)* *videtur*.

Secundo, redditur ad medium quando est rectitudo in ore quod fit tripliciter laudando Deum, sicut lampas recte finiatur quando habet os fursum. Sic homo dicitur rectus qui reddit vicem pro vite, id est gratias pro beneficio, Psal. [32:1]: *Rectos decet collaudatio*. Marc. 7[:35]: Solutum est vinculum linguae, et loquebatur recte.

Secundo, predicando verum, Prou. 8[:6]: *Aperientur labia* mutorum *ut recta prædicent*. Luc. 20[:21] *Magister, scimus quia recte dicis*. Sed heu quia Act. 13[:10]: *Non desinis [subvertere] vias Domini rectas*.

Tercio, in iudicando iustum utpote tribuendo vnicuique quod suum est, Psal. [57:2]: *Recta judicate, filii hominum*. Luc. 7[:43]: *Recte judicasti*. Sed heu quia Sap. 6[:5]: Cum essetis ministri regni eius, non recte judicastis.

¶ De hiis tribus dicitur Eccli. 28[:29]: *Verbis tuis facito stateram, et frenos ori tuo rectos*. Laudando, scilicet, boum contra Deum male laudis docendo vtrum contra obliquum flectatis iudicando iustum contra curium iniquitatis quia, Psal. [32:4]: *Rectum est verbum Domini*.

Tercio, redditur ad medium quando est rectitudo in opere rectum opus habent homines.

Primo, si se habent humiliter ad Deum qui vera est regula recte operandi, Psal. [18:9]: *Justitiae Domini rectae*.[[2]](#endnote-2) Sed heu quia Prou. 14[:2]: *Ambulans* *recto* corde *despicitur ab eo qui infami graditur via*.

Secundo, si sapienter se habeant quo ad seipsos quod fit per mundiciam, Prou. 21[:8]: *Qui mundus est, rectum opus ejus*. Uel etiam per penitentiam sicut dirupcio obliquitatis facit rectum, Prou. 21[:29]: *Qui rectus est corrigit viam suam*. Sed heu quia *via stulti recta* videtur *in oculis eius*, Prou. 12[:15].

Tercio, si innocentis quo ad proximum sicut et statera sine fraude dicitur recta, Prou. 21[:18]: *Pro justo* dabitur *impius, et pro* recto *iniquus*.

¶ Exemplum in Petro et Herode, Act. 12[:1-15]. Sed heu quia multi sunt sicut senes illi in Dan. 13[:55] qui recte mentiti sunt in caput suum de hiis tribus, Ose. 14[:10]: *Rectæ viæ Domini, et justi ambulabunt in eis*, scilicet, humiliter contra demum superbie sapienter contra obliquitatem immundicie innocenter contra turuitatem iniusticie.

¶ Item, rectitudine triplici debent pollere predicatores quia rectitudine cordis quo ad intencionem et rectitudine oris qua ad edificacionem rectitudine operis quo ad imitacionem.

Per primum, Deum sentiunt propitium, Psal. [72:1]: *Quam bonus Israël Deus, his qui recto sunt corde*.

Per secundum, edificabunt proximum, Eccli. 28[:29]: *Verbis tuis facito stateram, et frenos ori tuo rectos*.

Per tercium, bene viuendi relinquet exemplum, Prou. 30[:11]: *Ex studiis suis intelligitur puer, si munda et recta sint opera ejus*.

Item, in hac uita debet esse rectitudo carnis ad spiritum hominis, ad mundum mentis, ad Deum primum fit, per uite mundiciam, Prou. 21[:8]: *Qui mundus est, rectum* est *opus ejus*.

Secundum per paupertatem voluntariam, Heb. 12[:13]: *Gressus rectos facite pedibus vestris, ut non* claudicetis claudicant quippe diuites modo ad dextram prosperitatis modo ad sinistram aduersitatis sed non sic pauper qui Deum in medio extermitatum viciosarum sequitur rectitudo mentis ad Deum fit per firmam credulitatem quo contra dicitur deincredulo, Haba. 2[:4]: *Qui incredulus est, non erit recta anima ejus in semetipso*.

Prima, rectitudinem derelinquunt voluptuosi secundam ambiciosi terciam perfidi, Eccli. 2[:16]: *Væ his qui dereliquerunt vias rectas*. Sed non sic vir sanctus qui in prima rectitudine prestat carnis illicebras suppedictando.

In secunda, mundi diuicias declinando.

In tercio, malignorum machinas denudando. Ideo vere potest dicere illud Eccli. [51:20]: /f. 96vb/ *Ambulavit pes meus iter rectum*.

1. *sibi* ] *add*. ~~Prou~~ F.128. [↑](#endnote-ref-1)
2. *rectae* ] *add*. ~~qui vera est~~ F.128. [↑](#endnote-ref-2)